El president de la Generalitat rep als alcaldes i representants de l'Associació Musical Buñol-Cullera-Llíria
22 de octubre de 2019

El president de la Generalitat, Ximo Puig, ha rebut als primers edils i representants de l'Associació Musical Buñol-Cullera-Llíria, amb motiu del concert de clausura del cicle “A tres bandes” que se celebrarà en la localitat edetana el pròxim dissabte 26 d'octubre.

L'alcalde Manolo Civera va aprofitar esta trobada per a presentar al cap del Consell el projecte de la candidatura de Llíria a Ciutat Creativa de la Música per la Unesco. Ximo Puig va traslladar al primer edil edetà el seu suport a la candidatura de la “Ciutat Valenciana de la Música”, amb el desig que puga rebre este merescut reconeixement internacional.

La recepció al Palau de la Generalitat va comptar amb l'assistència del president de la Unió Musical de Llíria José Vicente Pedrola, i el de la Banda Primitiva de Llíria José Luis Pérez, així com de l'alcalde Cullera Jordi Mayor i els presidents de l’Ateneu Musical i Santa Cecília de Cullera, i de l'alcaldessa de Buñol Juncal Carrascosa i els màxims dirigents de “La Artística” i “La Armónica” d'esta localitat.